*Za ostale upotrebe, v. Dragan Nikolić (razvrstavanje).*

**Dragan "Gaga" Nikolić** (pravo ime **Dragoslav Nikolić**) (Beograd, 20. avgusta 1943. – Beograd, 11. marta 2016.), jugoslovenski i srpski glumac.

Gaga je rođen je u Beogradu 20. avgusta 1943. godine. Apsolvirao na Akademiji za pozorište, film, radio i televiziju u Beogradu.

Filmsku karijeru počeo glavnom ulogom sezonskog radnika labilnog morala koji pogine, a da nije našao svoje mesto u društvu i u životu (značajke i mnogih njegovih kasnijih likova) u filmu *Kad budem mrtav i beo* 1967 Živojina Pavlovića, za koju je (s onom u filmu Tri sata za ljubav, 1968, F. Hadžića) nagrađen diplomom na festivalu u Puli 1968. godine. Glumačko sazrevanje, sa nizom uspelih kreacija likova iz svoje generacije, donela mu je 1985. godine Oktobarsku nagradu grada Beograda za „kreativnu sposobnost da uzbudljivo predoči lik veliko psihološkog raspona" (uloga nasilnika Gare u filmu *Život je lep* B. Draškovića).

Glavne i veće sporedne uloge ostvario je u više od trideset filmova; ističu se još *Horoskop* (B. Drašković, 1969); *Bube u glavi* (M. Radivojević, 1970), *Uloga moje porodice u svetskoj revoluciji* (B. Čengić, 1971), *Mlad i zdrav kao ruža* (J. Jovanović,1971), *Beg* (M. Radivojević, 1972, Car Konstantin u Nišu), *Kičma* (V. Gilić, 1975), *Nacionalna klasa* (G.Marković, 1979, Car Konstantin), *Ko to tamo peva* (S.Šijan, 1980), *Banović Strahinja* (V. Mimica, 1981), gde je za ulogu turskog pljačkaša Alije nagrađen Zlatnom arenom u Puli, *Sezona mira u Parizu* (P. Golubović, 1981), *Nešto između* (S. Karanović, 1983), *Balkan ekspres* (B. Baletić, 1983) i *Obećana zemlja* (V. Bulajić, 1986). Nastupao i u kratkim igranim filmovima te na televiziji; osobitu popularnost kod mlađe publike doneo mu je lik Prleta iz filmova i televizijskih serija *Otpisani* (1974) i *Povratak otpisanih* (1976) A. Đorđevića, a istaknuo se i u seriji šou programa *Obraz uz obraz*, zajedno sa Milenom Dravić, koja je i njegova supruga. Kao član Beogradskog dramskog pozorišta i Ateljea 212, u kojem je od 1969. tumačio više od dvadeset uloga, izgradio je i vrlo uspešnu pozorišnu karijeru. U sezoni 1982/1983 učestvovao je ulogom lopova Vaske Pepela u drami *Na dnu* Maksima Gorkog u eksperimentu rumunskog reditelja L. Pintiliea, u pariškom Theatre de la Ville Isusa Hrista, u Majstoru i Margariti M. A. Bulgakova u režiji M. Serbana.

Filmografija
------------

* 1967. - *Kad budem mrtav i beo*
* 1968. - *Tri sata za ljubav* - kao Riki
* 1969. - *Horoskop* - kao Vidak
* 1970. - *Bube u glavi* - kao Dragan
* 1971. - *Mlad i zdrav kao ruža*
* 1971. - *Poslednja stanica*
* 1971. - *Uloga moje porodice u svjetskoj revoluciji*
* 1974. - *Otpisani* - kao Prle
* 1975. - *Kičma* - kao Pavle Gvozdenović
* 1976. - *Devojački most*
* 1976. - *Povratak otpisanih* - kao Prle
* 1978. - *Tren*
* 1979. - *Nacionalna klasa* - kao Flojd
* 1980. - *Ko to tamo peva* - kao šlager pevač
* 1981. - *Banović Strahinja* - kao Alija
* 1981. - Lov u mutnom - kao Stole
* 1981. - Neka druga žena - kao Boban
* 1981. - *Sezona mira u Parizu*
* 1982. - *Idemo dalje*
* 1982. - *Nešto između* - kao Marko
* 1983. - *Balkan ekspres* - kao Popaj
* 1984. - *Čudo neviđeno*
* 1984. - Groznica ljubavi
* 1985. - *Život je lep* - kao pilot
* 1986. - Miss
* 1986. - Obećana zemlja
* 1986. - Protestni album
* 1987. - Lutalica
* 1988. - Čavka
* 1989. - Happy End
* 1989. - Iskušavanje đavola
* 1989. - Poslednji krug u Monci
* 1989. - *Sabirni centar* - kao Janko
* 1991. - Original falsifikata
* 1992. - Dama koja ubija
* 1992. - *Tito i ja*
* 1992. - Velika frka - kao Čeda
* 1993. - Tri karte za Holivud
* 1994. - Biće bolje
* 1994. - Ni na nebu ni na zemlji - kao Igla
* 1994. - Seobe
* 1995. - *Podzemlje* - kao filmski reditelj
* 1995. - Urnebesna tragedija
* 1998. - *Bure baruta* - kao prijatelj Džonovog boksera
* 1999. - *Belo odelo* - kao makro
* 1999. - Nož
* 2001. - Ona voli Zvezdu
* 2001. - Virtualna stvarnost
* 2002. - *Zona Zamfirova*
* 2002. - Noć uz video
* 2002. - Lavirint
* 2004. - Pljačka Trećeg rajha
* 2005. - Imam nešto važno da vam kažem
* 2005. - Ivkova slava
* 2005. - Zvezde ljubavi
* 2005. - Potera za Sreć(k)om
* 2006. - Šejtanov ratnik
* 2008. - Turneja
* 2009. - Sveti Georgije ubiva aždahu
* 2009. - Zona mrtvih
* 2010. - Balkan ekspres 3
* 2010. - *72 dana*
* 2011. - Albatros

Vanjske veze
------------

* Dragan Nikolić na sajtu IMDb

***Dragan Nikolić*** na Wikimedijinoj ostavi